KATMATA PALGEGA
Tere kõigile! Olen Johanna. Tere tulemast saatesse.
On tore jälle veeta see pooletunnine koos teiega Jumala ligiolus.
Alustame väikse eelroaga, nagu meil siin saates kombeks on.
Loeme Piiblist mõne kirjakoha.
Mul on selle hetke jaoks kirjakoht Pauluse kirjast roomlastele
12. peatüki algusest. Loen teile ette.
Rm 12:1-3 "Nüüd, vennad, kutsun ma teid üles
Jumala suure halastuse pärast tooma oma ihud Jumalale elavaks,
pühaks ja meelepäraseks ohvriks, see olgu teie mõistlik jumalateenistus.
Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik. Sest selle armu tõttu,
mis mulle on antud, ütlen ma igaühele teie seast,
et te ei mõtleks üleolevalt selle kohta, mida tuleb mõtelda,
vaid mõtleks nõnda, et saaks arukaks sedamööda, kuidas Jumal igaühele
usu mõõdu on jaganud."
3. salmis öeldi: "ärge mõelge üleolevalt selle kohta,
mida tuleb mõtelda."
Mida see veel tähendab?
Me ei tohi mõelda ka vähem, kui tuleb mõelda.
Vähem, kui mida Jumal meie kohta mõtleb.
Me anname iseennast ja me ei taha midagi endale hoida.
Tahame meele uuendamise teel muutuda rohkem Kristuse sarnasteks.
Tahan kuulutada Sinu teid minu elus, Jumal,
mitte minu oma teid.
Sinu mõtteid minu elus rohkem kui mu enda mõtteid.
Me kõik elame suundudes Jumala eesmärgi poole.
See võib olla kutsumine, mis Püha Vaim on pannud
su südamesse. Võib-olla oled saanud prohvetliku sõna sellest kutsumisest,
mis Jumal on juba su südamele pannud. Võib-olla sul on unistus sellest,
mida tahad, et Jumal sinu läbi teeks.
Need meie unistused, eesmärgid, tõotused,
prohvetlikud sõnumid, on tulevik, mille suunas peame liikuma.
See on sild sellest hetkest tuleviku hetkeni,
kus need unistused täituvad.
Isa ütles mulle, et ta tahab, et me võiksime olla inimesed,
kes elavad tänast päeva lähtudes tulevikust.
Mis see tähendab? Elada lähtudes Jumala tõotustest.
Jumal on rääkinud sulle su ülesandest ja unistusest.
Ta ei räägi lähtudes sellest ajast, kus me praegu oleme.
Ta räägib lähtudes sellest, kus see unistus on juba täitunud.
Milline sa oled siis?
Haiged saavad terveks, rahvad tulevad Kristuse juurde,
pühasid valmistatakse ette teenistusse.
Milline sa oled siis, kui see unistus täitub?
Kui lähedal sa oled Jumalale, milline autoriteet sul on vaimus?
Liigu selle unistuse suunas oma elus.
Ärme elame lähtudes mineviku pettumustest, haavadest, valust.
Laseme Jumala Püha Vaimul, Jeesuse verel ja
Isa suurel armastusel tervendada meid sisemiselt.
Et meie minevik ei määraks ära meie tulevikku,
vaid meie tulevik oleks täis lootust.
Ristija Johannesest, kes valmistas Issandale teed,
öeldi, et ta on hüüdja hääl kõrbes: "Valmistage Issandale tee,
tehke sellest sirge ja tasane." See on mu enda tõlgendus.
See tähendab, et seal pole enam minu teid.
On ainult üks sirge tee.
Isa, muuda meid, et me võiksime elada seda hetke lähtudes tulevikust.
Kui Ida koos Open Heaven bändiga viib meid Jumala ette,
ta laulab: "Võta kõik, mis mul on, et ainult Sina jääd."
Ühineme selle lauluga.
Isa, võta ära meie oma teerajad.
Tervenda meie minevik,
et meie minevik ei määraks meie tulevikku.
Kallis Püha Vaim, kirgasta meile Jeesuse ristitöö.
Kirgasta Isa suurt armastust.
Vabasta selles hetkes inimeste südametes kutsumusi.
Las tuleb innukus liikuda selle suunas.
Jeesuse nimel.
Olge õnnistatud.
Oled kõik, mis ma soovin
Kuulsid mu appihüüdmist
Olen väsinud kõigest, mis viib mind eemale Sinust
Tahan olla Sinu lähedal
Mu süda januneb Su järele
Otsused, mida tegin, viisid mind kaugemale
Kui ma pole veel valmis
Võta kõik, mis mul on, kõik, mis mul on
Et ainult Sina jääd
Saan värskendatud Su kirkuses
Olen ümbritsetud Su armuga
Mõtlen, millega Sind tänada
Mul pole muud kui mina ise
Issand, siin ma olen valmis
Võta kõik, mis mul on, kõik, mis mul on
Et ainult Sina jääd
Ainult Sina, Jeesus
Et ainult Sina jääd
Saan värskendatud Su kirkuses
Olen ümbritsetud Su armuga
Mõtlen, millega Sind tänada
Mul pole muud kui mina ise
Issand, siin ma olen valmis
Võta kõik, mis mul on, kõik, mis mul on
Et ainult Sina jääd
Ainult Sina, Jeesus
Et ainult Sina jääd
Las Sinu tahe sünnib minu sees
Isa, ärata mind Isa, süüta mind
Põlema ainult Sinu järele, Sind teenima
Isa, ärata mind Isa, süüta mind
Põlema ainult Sinu järele, Sind teenima
Las Sinu tahe sünnib minu sees
Tahan seista Su kirkuse ees
Tahan näha Sind palgest palgesse
Tahan seista Su kirkuse ees
Tahan näha Sind palgest palgesse
Tahan seista Su kirkuse ees
Tahan näha Sind palgest palgesse
Tahan seista Su kirkuse ees
Tahan näha Sind palgest palgesse
Las Sinu tahe sünnib minu sees
Võta kõik, mis mul on, kõik, mis mul on
Et ainult Sina jääd
KATMATA PALGEGA
Isa, tahame olla Sinu kirkuses.
Tahame olla Sinu ees.
Tahame usaldada Sind täielikult.
Nagu sa ütlesid Timoteosele, Sa pole andnud meile kartuse vaimu,
vaid väe, armastuse ja mõistliku meele vaimu.
Selleks, et me teaksime, et Sa oled koos meiega.
Sa ei jäta meid maha.
Mitte miski ei saa meid eraldada Jumala armastusest.
Isa, me oleme kõik käinud oma teid pidi.
Aga me tahame tulla praegu Sinu juurde.
Sinu riik sündigu meie eludes.
Kogen oma südames, kuidas paksu vedelat õli
valatakse mööda su selgroogu, et sind tugevdada.
Et sa võiksid olla kindel, et sa käid koos Jeesusega.
Tugevus on laskumas paljude kristlaste peale.
See on selle aja jaoks.
Apostlite teod 1:8: "Te saate väe ja te olete minu tunnistajad."
Sa saad olema tunnistaja oma perekonnas, suguvõsas,
linnas, kogu Soome riigis ja väljaspool riigipiire.
Me saame selle tugevuse ja julguse Temas.
Isa tahab öelda neile, kes kardavad või elavad hirmus:
Sa ei pea olema kuidagi ebaloomulikult julge.
Sa oled see, kelleks Jumal on sind loonud,
aga kindel selles, et Jeesus on alati sinuga.
Me vajame igasuguste iseloomudega inimesi.
Vajame neid, kes on õrnad, aga ka neid, kes lähevad ees.
Ära mõtle, et su iseloom on vale. Jumal on sind loonud.
Ta tahab anda sulle oma julguse.
Toon teile ühe näite Taanieli raamatust.
Taanielil oli kolm sõpra, kes olid Jumalale meelepärased.
Nad teadsid, et Jumal on koos nendega.
Nad olid noored poisid. Mõned olid arad,
teised jällegi julgemad, aga nad teadsid,
et mis iganes tuleb, nad lähevad sellest läbi, sest Jumal on nendega.
Mis juhtus?
Kuningas Nebukadnetsar tahtis, et poisid kummardaksid ebajumalaid.
Ta tahtis, et nad põlvitaksid ebajumala kuju ees.
Nebukadnetsar vihastas, kui poisid ei olnud nõus põlvitama,
vaid tahtsid hoida kinni oma Jumalast.
Kuningas viskas poisid ahju, mis oli köetud 7 korda kuumemaks.
Nad viidi kinniseotuna ahju. Valvurid, kes neid viisid, surid ära.
Kuningas Nebukadnetsar jälgis väljastpoolt ja
ta nägi tule sees nelja isikut.
Poisid teadsid, et Jumal ei jäta neid kunagi maha.
Nad olid koos Jumalaga seal ahjus.
Jumal viis nad läbi selle ahju.
Nad tulid välja täiesti tervetena. Tuli ei olnud neid puudutanud.
Nad tulid välja, täis Jumala väge ja usaldust.
Aga mis juhtus Nebukadnetsariga, kes teenis ebajumalaid,
kui ta nägi, et nende kolme poisiga oli Jumala ligiolu.
Nendel oli midagi, mis temal ei olnud.
Nad ei kuuletunud isegi kuninga käsule.
Nad olid niivõrd julged, et läksid tulisesse ahju
ja kõndisid sellest läbi.
Nebukadnetsar nägi nendes poistes Jumala reaalsust.
Mis juhtus Nebukadnetsariga? Ta tahtis olla nende sõber
ja ta süda pöördus teenima igavest Jumalat, meie Issandat.
Siis ta ütles veel, et kui keegi teenib mõnda teist Jumalat
peale nende poiste Jumala, ta tapetakse.
Kogu ta mõttemaailm pöörati ümber.
Selle põhjustas Jumala ligiolu ja nende kolme poisi
suur usaldus Kõigeväelisse.
Isa, olen mitmeid kordi seda palvetanud.
Ma olen olnud selles ahjus, paljud meist on olnud,
aga me läheme sellest läbi, sest Jeesus on seal meiega.
Ma tean, et me seisame nagu tammed, Issanda istutatud.
Ja kui me tuleme sealt välja, paljud tahavad saada me sõpradeks.
Paljud näevad, et me sees on midagi.
Igavene rõõm, taevalik rahu, suur usaldus.
Paljude südamed pöörduvad.
Jumal viib meid kitsikusest välja. Ta viib meid läbi ja
me saame särama Tema ligiolu. Paljud saavad puudutatud.
Paljud valivad südamemuutuse.
Isa, teame, et Sina oled hea. Isa, me palume jüngreid
selle rahva hulgast. Tahame neid tervendada, parandada ja õpetada
Jeesuse Kristuse nimel, Sinu sõna kohaselt.
Isa, me palume, et Sina äratad selle rahva.
Sa tõstad meie rahva üles. Soome aeg on tulnud.
Olen reisinud ringi Soomes ja olen näinud janu.
Näen usaldust elavasse Jumalasse.
Inimesed igatsevad seda tõelist usaldust.
Usaldust, mis täidab selle igatsuse, mis on igaühe südames.
Tema headus, Tema ligiolu.
Isa, me palume kõigepealt: ärata mind!
Ärata mind, mu mees, mu suguvõsa, mu lapsed.
Ärata meid valvama ja käima Sinu teedel,
et me võiksime särada Sinu kirkust.
Ärata Soome, Jeesuse nimel.
Täname selle eest.
Las igaühe usaldus Sinusse kasvab iga hetkega.
Et me teame, et miski ei saa meid eraldada Jumala armastusest.
Paljud on käinud oma teid pidi.
Sinu oma teed, minevik, elu enne risti,
enne Jeesuse vastuvõtmist.
Isa, tänan selle eest, et me Jeesuse vere läbi
kõik meie patud on andeks antud.
Uus aeg võib alata.
Isa, tervenda meid nendest vanadest asjadest.
Isa, vabasta meid nendest.
Sa ei näe neid enam, su veri on pesnud meid puhtaks.
Lase meil mõista, et me oleme uued loodud
selle aja jaoks, Jumala poolt armastatud.
Minevik ei määra ära meie tulevikku.
Kui sa midagi muud ei mäleta, siis usun, et Jumala Vaim
tuletab sulle järgneval nädalal meelde, et su minevik
ei määra ära su tulevikku.
See hetk on määrav.
Tulevik on täis lootust.
Ärme toetume minevikule, vaid sirutame välja nende
tõotuste poole, mis Jumalal on meie jaoks.
Au Sulle, Isa.
Ole kiidetud, Issand, Kõigeväeline Jumal.
Täida meid oma Vaimuga. Süüta meid, Isa.
Me usaldame Sind.
Tahame aina rohkem toetuda Sinu ligiolule.
Aitäh, Isa, et Sina annad kõigile julguse ja mõistliku meele vaimu.
Palume seda Jeesuse nimel.
Me saame võtta vastu.
Me ei saa neid asju endale röövida või rebida,
saame vaid vastu võtta.
Avame oma südamed: Isa, tahan võtta vastu.
Siis me võtame vastu. Jeesuse nimel.
Tõlge: Sanna Pitko